Title: Rječnik
Course: Izrada e-knjige u EPUB formatu

EPUB

(eng. electronic publication)- besplatan i otvoren format e-knjiga razvijen od strane IDPF-a (International Digital Publishing Forum).

E-knjiga

(eng. e-book) - elektronički (digitalni) ekvivalent tiskanoj knjizi , koja se može čitati na različitim elektronskim uređajima poput računala, mobitela, tableta, e-čitača…

DRM

(eng. digital rights management) -vrsta tehnologije koja se koristi za zaštitu digitalnog sadržaja od neželjenog kopiranja, ispisa ili daljnje distribucije. DRM zaštitom se može ograničiti vrijeme pristupa ili broj uređaja za preuzimanje digitalnog sadržaja.

E-čitači

(eng. e-book readers) - prijenosni elektronski uređaji namjenjeni prvenstveno čitanju knjiga u digitalnom obliku. Korištenjem tehnologije e-papira (eng. e-Ink) postiže se efekt sličan čitanju sadržaja u tiskanom obliku, što omogućava lakše dugotrajnije čitanje i time se razlikuje od ostalih elektronskih uređaja koji podržavaju  čitanje e-knjiga.

e-ink ili elektronička tinta

(eng. electrophoretic ink) - tehnologija koja se koristi kod e-čitača, a oponaša izgled obične tinte i papira . Za razliku od konvencionalnih ravnih zaslona, koji koriste pozadinsko osvjetljenje da bi osvijetlili piksele, elektronički papir reflektira svjetlo kao obični papir.

EPUB3

- najnovija verzija EPUB formata, koja se naziva još i multimedijskiim formatom, obzirom da uz standardne EPUB funkcionalnosti podržava i multimedijski sadržaj (video zapisi, interaktivne slike, 3D objekti...)

IBA

(eng. iBooks Author format) - format e-knjiga razvijen od strane Apple-a, podržan isključivo na Appleovim uređajima.

Konverter

(eng. converter) - računalni program koji pretvara datoteke iz jednog formata u drugi. U ovom tečaju opisani su takvi programi koji pretvaraju (konvertiraju) digitalni sadržaj iz HTML ili DOC formata u EPUB format.

Metapodaci

(eng. metadata) - podaci koji opisuju karakteristike nekog izvora u digitalnom obliku. Korisni su kod pregledavanja, prijenosa i dokumentiranja informacijskog sadržaja, te uvelike olakšavaju klasifikaciju i pretraživanje. Metapodaci koji se koriste za opis e-knjige su : naziv e-knjige, autor, jezik, ISBN broj i sl.

Tablica sadržaja

(eng. table of contents, ToC) - prikaz sadržaja po imenima poglavlja. U EPUB formatu, tablica sadržaja ima još i funkciju navigacije te služi kao izbornik u kojem je putem poveznica moguće odabrati željena poglavlja.

Validacija e-knjige

(eng. validate EPUB) - proces provjere ispravnosti sadržaja e-knjige s ciljem da se otklone greške koje mogu utjecati na ispravni prikaz u e-čitačima.